Vyf vas oor afstandbeheer-slenterArgieffoto Foto: blog.wantdrivinglessons.com Vyf mans wat glo deel is van ŉ afstandbeheer-slenter is Saterdag in Mthatha in die Oos-Kaap aangekeer. “Die mans is almal tussen 25 en 35 jaar oud,” het lt.kol. Mzukisi Fatyela, woordvoerder van die polisie in die Oos-Kaap, gesê. Die mans het glo ŉ afstandbeheertoestel gebruik om slagoffers te verhoed om hul motors te sluit. Hulle het daarna glo waardevolle items uit die motor gesteel. “Nog twee mans is in hegtenis geneem wat gesteelde goedere aangekoop het,” het Fatyela bygevoeg. Een verdagte is Vrydag in hegtenis geneem nadat ŉ veiligheidswag hom by Myezo Spar opgemerk het. Die mans is ná ŉ polisie-ondersoek in hegtenis geneem. Fatyela sê die verdagtes het motoriste by winkelsentrums geteiken. Die polisie het beslag gelê op ses afstandbeheertoestelle, ŉ vuurwapen en drie skootrekenaars. Intussen het die versekeraar Aon Suid-Afrika video’s op sosiale media gedeel wat wys hoe vinnig en maklik ‘n vrou die slagoffer was van die sogenaamde afstandbeheer-slenter. Klik hier om die video’s te sien. -SAPA